Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Andrija Bilokapić, provincijal 098 591 330 ili e-masil: jandrija49@yahoo.com ; fra Josip Sopta, ex provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
i fra Tomislav Ćurić knjižničar
Zadar, 10. lipnja 2012.

25(125)2012.

Evanđelje ((Mk 3, 20-35) Sotoni je došao kraj. Čitanje svetog Evanđelja po Marku U ono vrijeme: Dođe Isus u kuću. Opet se skupi toliko mnoštvo da nisu mogli ni jesti. Čuvši to, dođoše njegovi da ga obuzdaju jer se govorilo: »Izvan sebe je!« I pismoznanci što siđoše iz Jeruzalema govorahu: »Beelzebula ima, po poglavici đavolskom izgoni đavle.« A on ih dozva pa im u prispodobama govoraše: »Kako može Sotona Sotonu izgoniti? Ako se kraljevstvo u sebi razdijeli, ono ne može opstati. Ili: ako se kuća u sebi razdijeli, ona ne može opstati. Ako je dakle Sotona sam na sebe ustao i razdijelio se, ne može opstati, nego mu je kraj. Nitko, dakako, ne može u kuću jakoga ući i oplijeniti mu pokućstvo ako prije jakoga ne sveže. Tada će mu kuću oplijeniti! Doista, kažem vam, sve će se oprostiti sinovima ljudskima, koliki god bili grijesi i hule kojima pohule.

No pohuli li tko na Duha Svetoga, nema oproštenja dovijeka; krivac je grijeha vječnoga.« Jer govorahu: »Duha nečistoga ima.« I dođu majka njegova i braća njegova. Ostanu vani, a k njemu pošalju neka ga pozovu. Oko njega je sjedjelo mnoštvo. I reknu mu: »Eno vani majke tvoje i braće tvoje, traže te!« On im odgovori: »Tko je majka moja i braća moja?« I okruži pogledom po onima što su sjedjeli oko njega u krugu i kaže: »Evo majke moje, evo braće moje! Tko god vrši volju Božju, on mi je brat i sestra i majka.« Riječ Gospodnja.

RAZLIKOVATI ONO ŠTO NAS OTUĐUJE OD ONOGA ŠTO NAS UVODI U ŽIVOT Mi ljudi smo očito rođeni za Istinu. Sv. Ivan kaže da će nas istina osloboditi i spasiti. Istina čovjeka izgrađuje, istina čovjeka čini čovjekom. Čovjek koji prihvaća neistinu nije više čovjek. On samoga sebe ponižava ispod razine same svoje naravi.
Ali koliko god smo sučeljeni s istinom ipak smo mi tražitelji istine. Ona je uvijek u nama i uvijek pred nama. Sama nas istina tjera da tražimo istinu. Jer smo tražitelji istine mi očito možemo i zabludjeti, uza najbolju volju, makar u našoj neistini uvijek i mi učestvujemo. Mi možemo biti neinformirani (imati manje ili više znanja), ali radi toga ne moramo biti neistiniti. Očito ovdje mislimo o životnoj istini. Ne govorimo o 'naučenoj istini'.
Čovjek bi trebao biti pošten i otvoren pred istinom. Nikada i ni u kojem slučaju ne bi se trebali bojati istine, pa ne znam kako ona nama afektivno padala. Postavlja se pitanje da li smo mi zreli za istinu, ili ako ju 'susretnemo' ne prihvaćamo ju pa čak ju proglašavamo neistinom. To je najtragičnije za osobu. Skoro se ne zna kako takvoj osobi pomoći. Ona bježi od istine ili jer joj istina nije u prilog pa istinu proglašava neistinom.
Tada se može govoriti o zlom duhu koji se suprotstavlja istini. Zao duh iskrivljuje, svjesno, istinu u neistinu. Tu Bog 'nema što raditi'. To je tjerati Boga iz svojeg bića. To je temeljna laž. Ta laž nikada i ni u kojem slučaju ne može čovjeku koristiti. Laž uvijek čovjeka otuđuje, upropaštava, osuđuje. Lažju čovjek sam sebe osuđuje. Očito je da bi čovjek bio istinit potrebno je da ne bude egoist. Egoist ne može biti ni istinit niti otvoren prema istini.
Egoizam zatvara čovjeka u njegove interese čak koji su i protiv njega samoga. Sve ono što čovjeka oslobađa za istinu oslobađa ga da bude istinski čovjek. Čovjek istine i slobode je čovjek otvorenosti prema Bogu, 2 prema vječnim istinama. Čovjeku otvorenom istini Bog se očituje i čovjek ga doživljava kao istinu svojega srca. Drugi element kojim se djeluje protiv Duha Božjega jest biti protiv dobra i ljubavi. Kad netko ne prihvaća ljubav, kad ljubav proglašuje zlom.
Čin ljubavi okreće u zlo – to je djelovanje protiv duha Božjega. To je neoprostivo. To je najteži grijeh, po Isusovom sudu. Onaj tko ne prihvaća ljubav ni u kojem slučaju ne može niti 'razumjeti' niti prihvatiti Boga. Boga se prihvaća i kroz ljubav se dolazi do Boga. Bog po ljubavi dolazi u čovjeka. Ljubav bi bila kao krvotok ljudskog življenja. Tko u sebi zatruje ljubav taj je zatrovao cijeli svoj život.
Tko ostaje u mržnji taj se odvaja od Boga, tome je nemoguće pomoći. Sve druge pogreške Bog može oprostiti, ali kako oprostiti mržnju koja baš kao takva odvaja od Boga. Zato Isus kaže da se grijeh protiv Duha (ljubavi) neće nikada oprostiti. Ne radi se o neće ili hoće oprostiti, nego se radi da takav ne prihvaćajući ljubav ne prihvaća opraštanje. Tko ne prihvaća ljubav taj ne može prihvatiti ni oproštenje. Tko ne prihvaća ljubav (Boga ljubavi) taj ne prihvaća oproštenje.
Sv. Ivan kaže da su ljubav dirali rukama. Da, svaki Isusov susret bio je susret opraštanja, susret izlijeva ljubavi. Svi koji su prihvatili ljubav prihvatili su opraštanje. Opraštanja nema bez ljubavi. Istina i ljubav su sadržaj čovjekovog življenja. Kroz istinu i ljubav čovjek postaje slika Božja, postaje istinski čovjek. Ne biti otvoren na istinu i ljubav znači ne biti otvoren niti na božansku ni ljudsku stvarnost. Egoisti su ljudi blokirani i za istinu i za ljubav.
Ideološka ili bilo koja druga razilaženja ne smiju zaslijepiti čovjeka da ne primjećuje i dobro u onome koji se s nama razilazi. Tko uočava dobro (dobro uočava dobro) taj živi u dobroti. Tko prvotno uočava zlo taj trajno živi u zlu. Pozvani smo da živimo i u mislima i u srcu u dobru – u duhu – uz rizik prevare. Bog dobra i istine neće nas prevariti. On je oslonac istine i ljubavi. On je vječni Otac i Sin i Ljubav (Duh).
Marijan Jurčević, OP

10. nedjelja kroz godinu B (Mk 3,20-35)
Popričesna meditacija
“Čuvši to, dođoše njegovi da ga obuzdaju jer se govorilo: ‘Izvan sebe je!’” (Mk 3,21)
Za Isusa rekoše: “Izvan sebe je!” Da, on je izvan redovitoga, rađa se “izvan”, daleko od svoga grada, izvan ljudskoga boravišta, postupa izvan naših očekivanja, umire na izvanredan način, izvan grada... To njegovo “izvan” zapravo nači “izvan nas”. Doista, sve dok Isusu ne dopustimo da bude “u nama”, bit ćemo spremni optužiti ga da je “izvan sebe”. A istina je samo da je izvan nas!
“Tko god vrši volju Božju, on mi je brat i sestra i majka.” (Mk 3,35)
Još nam je nekako i jasno kako možemo biti Isusova sestra i Isusov brat. Ali kako možemo biti Isusova majka? Onaj čovjek koji navješta Isusa te uspije u srcu drugog čovjeka pobuditi ljubav za Isusa, tj. tako roditi Isusa, postaje Isusovom majkom.
Gospodine, pomozi mome srcu da shvati i prihvati Tvoju Riječ! Obdari me milošću da i ja budem Tvoj apostol u današnjem svijetu! Obdari me milošću da i ja budem Tvoj brat i sesta i majka! U Tebi će tako naći smisao sve u mome životu! Amen. Priredio: Dario Miletić

'PAŽNJA PREMA DRUGOM NOSI SA SOBOM ISKRENU ŽELJU DA I DRUGOM BUDE DOBRO U SVAKOM POGLEDU: FIZIČKOM, MORALNOM I DUHOVNOM...
DOBRO POSTOJI. BOG JE DOBRO I DOBAR!' To nam poručuje Papa u svojoj nedavnoj Korizmenoj Poruci.
Dragi Fra Andrija, fra Jozo, Fra Drago i Fra Vlado, Gospodin vam dao MIR! Vama i svim Dobročiniteljima kojima dajete prigodu činiti dobro, od srca i u ime cijele naše Misije Kimbulu i NGENGERE, BRATSKI I OD SRCA, ZAHVALJUJEM NA TRAJNOJ SURADNJI I ZALAGANJU ZA NAŠ MISIJU, POSEBNO ZA ŠKOLOVANJE SIROMAŠNE DJECE,
Uz bratski pozdrav, odani i zahvalni Fra Ilija, misionar
Kimbulu, 25.05.2012.
**************************************
DAKLE NAŠE POTREBE SE OKREĆU PREMA TOJ NOVOJ MISIJI: PRIPREME ZA GRADNJU SREDNJE ŠKOLE, OBNOVA ZGRADA OSNOVNE ŠKOLE OD BLATA I ŠKOLOVANJE.
Oni koji žele POMOĆI JEDAN RAZRED: "OSNOVNE ŠKOLE NGENGERE": staviti prozore ili klupe ili drugi vid pomoći, dobro su došli. Neka uzmu jedan razred te škole.
U tu svrhu smo postavili svjećice kod Gospe Karmelske , kipa sv. Frane i Josipa gdje možete ubaciti svoje novčane priloge koje nastavljamo prikupljati za misiju NGENGERE.
Do sada smo skupili 11.874 KN i 255 € Svima hvala. Ovu akciju zaključujemo.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 10. VI. 2012. X. NKG, Margareta
Ponedjeljak 11. VI. Barnaba ap. Borna — DEVETNICA SV. ANTI prije Mise u 19,45 sati
Utorak 12. VI. Ivan Fakundo, Bosiljko — trinesti utorak pobožnosti molitve sv. Anti . Molitva Krunicom za pravdu i Mir u 19,30 i Misa u 20 h
Srijeda 13. VI. SV. ANTE. Mise u 7, 8, 9, 10 , 11, 17 (blagoslov djece) i 20 h
Četvrtak 14. VI. Rufin, Elizej
Petak 15. VI. Presveto Srce Isusovo Fešta u župi Voštarnica — vidite plakat . Klanjanje poslije mise kod nas.
Subota 16. VI . Bezgrešno Srce Marijino
Nedjelja 17. VI. 2012. XI. NKG, Adolf, Laura
Na Misi u 10 sati pjeva zbor iz Hercegovine a na Misi u 20 sati zbor iz Zagreba
NEDJELJNE SU MISE u 8,30 u 10 i u 20 sati
Svaki dan je misa u 7 i u 20 sati.
Služba časova (časoslov): svagdanom u sv. Misi,
Petkom klanjanje poslije mise.
Prve nedjelje u mjesecu sastanak s FSR-om sat vremena prije večernje mise.
KRUNICA svaki dan u 19,30 sati. - LIPANJSKA POBOŽNOST.

Lipanjska pobožnost u 19,30 sati
.MISE NA SV. ANTU:
u 7, 9, 10, 11
17 blagoslov djece i cvijeća
I 20 sati

Posebno preporučamo pogledajte nedjeljna i blagdanska čitanja u PPT i PPS prezentacijama. http://www.zupavostarnica.hr/ stranica župe Srca Isusova
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)